Toate ca toate, însă cea mai deplorabilă chestie e, de departe, încăpățînarea susținută a multora de a-i consola pe oropsiții lipsiți de căldura unei familii, mania duhovnicească de a-i mîngîia pe creștet cu gesturi tandre și insistența diabolică de a revărsa din preaplinul optimismului personal asigurarea că va străluci soarele și pe ulița lor, așa cum a răsărit în inima părăsită a atîtor și atîtor persoane care-și pierduseră speranța și care, ca într-un film hollywoodian cu final neașteptat, și-au găsit... eee, ghiciți ce... ei bine, da, jumătatea.